LAOAG CITY - Napalaus ti pungtot ti maysa nga ina kalpasan nga intaray ti maysa a baro ti anak na a menor de edad gapuna a nagreklamo iti Philippine National Police iti Vintar, Ilocos Norte.
Nabigbig ti suspek ani Allan Gaspar, agtawen ti 30, baro ken residente ti Brgy Dagupan, iti ili ti Vintar.
Segun ti ina ti menor de edad a ni Everlyn Agullana, adda iti legal nga edad, balo ken residente ti Brgy Burayoc, Pagudpud, Ilocos Norte nga pursigido a mangipila ti kaso kontra kenni Gaspar gapu ti panangitarayna iti anak na nga agtawen pay laeng ti 15.
Kuna met ti suspek nga saan na a pinilit ti menor de edad nga intaray gapu ta sitatallugod a simmurot ken nabayagen nga adda relasyun da.
Naammuan a ti suspek ket dati nga nagrayu iti ina ti menor de edad ngem saan na a nagustuan..
Kalpasana nabasted ket inbaw-ing ti suspek ti nagrayu iti in-inauna nga anak ni Agullana nga nagbanag iti sumagmamano a bulan a relasyun.
Idi nagsina ti suspek ken ti in-inauna nga anak ti balo ken ti in-inaudi nga anak na ti insublat na no sadino a naaddaan da ti relasyun agingga a nagtaray da.
Iti agdama ti suspek ket addan iti kustodiyar ti PNP Vintar bayat met a maisagsagana ti kaso a maipila kontra kenkuana.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn